***Med Monsen på villspor*** er et norsk naturrelatert underholdningsprogram som gikk på NRK i 2014, 2015, 2020 og 2022. Programkonseptet gikk ut på at eventyreren Lars Monsen ble satt ut alene i villmarken uten å vite hvor han var. Med en tidsfrist på fem dager måtte han komme seg til et sett med poster under ulike forutsetninger og begrensninger. Programledere for de to første sesongene var sportsjournalist Anne Rimmen og Monsens mangeårige turkamerat Trond Strømdahl.

Hvert program starter med at Lars Monsen får bind for øynene, og blir kjørt i en tildekket bobil eller fløyet i fly og helikopter til startstedet. Derfra begynner han å navigere mot neste mål med et kart uten navn eller stedsangivelser på, mens han filmer seg selv. Samtidig befinner programlederne seg på en nærliggende hytte, der de følger Monsens posisjon via GPS-sender. Av og til spionerer de på ham fra avstand, og to ganger om dagen får de også statusoppdatering over satelittelefon. Fra og med den tredje sesongen fikk episodene en annen vri uten programleder og ekspertkommentator i målområdet, men med forskjellige kjendiser som turdeltakere. Disse måtte selv, med noe støtte fra Monsen, løse oppgavene med orientering, fiske, båltenning, sette opp telt m.m. Sesongen ble filmet av en egen kameramann.

*Monsen på villspor* var regissert av Håvard Jenssen og kostet rundt seks millioner per sesong. Den fikk blandet mottakelse av anmelderne. men gode seertall. Blant annet hadde episode 3 i første sesong 980 000 seere. Serien ble kåret til beste reality under Gullruten 2022. Den har i tillegg blitt nominert til Gullruten 2015 i klassen beste underholdningsprogram, Gullruten 2021 i klassen beste reality og Gullruten 2022 i klassene beste foto enkamera – underholdning.

Serien er også blitt sendt i de andre skandinaviske landene. I Danmark het den *Monsen på vildspor*. mens svenskene kalte den *Lars Monsen på villovägar*.

Sesonger
--------

### Sesong 1 (2014)

1. Holme i et iskaldt fjellvann (22. mars)
2. Med tre knekkebrød i pøsregn
3. Midt i granskogen uten kompass
4. Klatring i høye fjell
5. 110 km i luftlinje

### Sesong 2 (2015)

1. Må gå med billigklær
2. Må skaffe maten selv.
3. Med hundre år gamle klær. Bygge tømmerflåte.
4. På en isbre
5. En trivelig tur
6. I en robåt på havet

### Sesong 3 (2020)

1. I Telemark med Jon Almås
2. Vest for Randsfjorden med tvillingsøstrene Vita og Wanda Mashadi
3. Stian Thorbjørnsen
4. Bård Tufte Johansen og Silje Marie Gran-Olsen
5. Herman Flesvig

### Sesong 4 (2022)

1. Mikkel Niva
2. Sandra Lyng
3. Gjert Ingebrigtsen
4. Lisa Tønne
5. Jonis Josef
6. Christina Eriksen (fra NRKTV-serien *113*).

Referanser
----------

1. ↑  , alle episoder på NRK Nett-TV, sist lest den 12. januar 2024.
2. 1 2  Slik lagres Monsen på villtur i nrk.no den 3. desember 2016.
3. ↑  Slik holdt vi øye med Monsen på villspor fra nrkbeta.no den 22. mars 2014.
4. ↑  NRK har brukt 67 millioner på Monsen-tv i kampanje.com den 6. juli 2018.
5. ↑  Jørn Pettersen, TV-anmeldelse: Monsen litt på villspor, Treffer ikke helt planken i ny TV-serie i VG den 22. mars 2014.
6. ↑  Én million seere så Monsen i skauen fra adressa.no den 7. april 2014.
7. ↑  «Vinnere Gullruten 2022». 5. mai 2022. Besøkt 5. mai 2022.
8. ↑  «Rådebank, Farmen og Norge bak fasaden høster flest Gullruten-nominasjoner». *kampanje.no*. 16. april 2021. Besøkt 9. mai 2021.
9. ↑  «De nominerte til Gullrutens fagpriser». *rushprint.no*. 9. april 2022. Besøkt 1. mai 2022.
10. ↑  Monsen på vildspor[*død lenke*] fra nabolandskanalerne.dk